26.6.2014 Jurnalul Oficial al Uniunii Europene L 186/75 DECIZIA CONSILIULUI din 23 iunie 2014 privind poziția care urmează să fie adoptată de Uniunea Europeană în cadrul Consiliului de asociere instituit prin Acordul de instituire a unei asocieri între Uniunea Europeană şi statele membre ale acesteia, pe de o parte, şi America Centrală, pe de altă parte, în ceea ce priveşte adop- tarea deciziilor în Consiliul de asociere cu privire la Regulamentul de procedură al Consiliului de asociere şi cel al Comitetului de asociere, la Regulamentul de procedură privind soluționarea liti- giilor în conformitate cu titlul X și la Codul de conduită al membrilor comisiilor și al mediatorilor, precum și la lista membrilor comisiilor și lista experților în comerț și dezvoltare durabilă (2014/394JUE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9), având în vedere propunerea Comisiei Europene, întrucât: (1) La 23 aprilie 2007, Consiliul a autorizat Comisia să negocieze în numele Uniunii Europene și al statelor sale membre un acord de asociere cu America Centrală. Directivele de negociere au fost modificate la 10 martie 2010 pentru a include statul Panama în procesul de negociere. (2) Negocierile au fost încheiate la Summitul UE-America Latină și Regiunea Caraibilor de la Madrid, în mai 2010. (3) Acordul de instituire a unei asocieri între Uniunea Europeană şi statele membre ale acesteia, pe de o parte, şi America Centrală, pe de altă parte (') (denumit în continuare „acordul”) a fost parafat la 22 martie 2011 şi semnat la 29 iunie 2012. (4)  În temeiul articolului 353 alineatul (4) din acord, acordul a fost aplicat în mod provizoriu începând cu 1 august 2013 cu Nicaragua, Honduras și Panama, începând cu 1 octombrie 2013 cu El Salvador și Costa Rica și începând cu 1 decembrie 2013 cu Guatemala. (5) Prin articolul 4 din acord se instituie un Consiliu de asociere, care urmăreşte realizarea obiectivelor acordului și supraveghează punerea în aplicare a acestuia. (6) Articolul 6 din acord prevede că Consiliul de asociere dispune de competența de a adopta decizii în cazurile prevăzute în acord în vederea realizării obiectivelor acordului. (7) Articolul 5 alineatul (2) din acord prevede că Consiliul de asociere își adoptă propriul regulament de procedură. (8) Articolul 7 alineatul (3) din acord prevede că Consiliul de asociere adoptă regulamentul de procedură al Comite- tului de asociere. (9)  Articolul 8 alineatul (6) din acord prevede că Consiliul de asociere adoptă Regulamentul de procedură al subcomi- tetelor. (10) Articolul 297 alineatul (2) din acord prevede că Consiliul de asociere aprobă o listă alcătuită din șaptesprezece experți specializați în legislație de mediu, comerț internațional sau soluţionarea litigiilor care decurg din acorduri internaționale, precum şi o listă de șaptesprezece experţi specializați în dreptul muncii, comerț internaţional sau soluționarea litigiilor care decurg din acorduri internaționale. (11) Articolul 325 alineatul (1) prevede că Consiliul de asociere stabileşte o listă de treizeci şi șase de persoane care doresc și sunt în măsură să fie membri, în înţelesul titlului X din acord, care se referă la soluționarea litigiilor. () J0L346,15.12.2012,p.3.